LĒMUMA PROJEKTS 

Par līdzekļu izdalīšanu no atsavināšanas procesā iegūtajiem līdzekļiem 
projekta “Sporta un aktīvās atpūtas centra “Mežinieki” attīstība” īstenošanai

	Izskatot Alūksnes novada pašvaldības Centrālās administrācijas Attīstības nodaļas 18.08.2026. iesniegumu “Par papildus finansējuma piešķiršanu”, kas reģistrēts Alūksnes novada pašvaldībā 18.08.2026. ar Nr. ANP/1.47/26/2832,
	ņemot vērā Alūksnes novada pašvaldības aktualizētās Attīstības programmas 2022.-2027. gadam Investīciju plāna 3.10.1.punktu,
pamatojoties uz Pašvaldības likuma 4.panta pirmās daļas 2., 4. un 7.punktu, 10.panta pirmās daļas ievaddaļu, likuma “Par pašvaldību budžetiem” 30. pantu, Alūksnes novada pašvaldības domes 29.02.2024. noteikumu Nr.1/2024 „Par pašvaldības mantas atsavināšanas izdevumiem un rīcību ar iegūtajiem līdzekļiem” 6.punktu,

1. Izdalīt no atsavināšanas procesā iegūtajiem līdzekļiem finansējumu 27 482,00 EUR (divdesmit septiņi tūkstoši četri simti astoņdesmit divi euro) apmērā Eiropas Lauksaimniecības Fonda lauku attīstībai projekta “Sporta un aktīvās atpūtas centra “Mežinieki” attīstība” īstenošanai nepieciešamo papildu darbu – caurtekas izbūves – veikšanai.
2. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu iekļaušanu Alūksnes novada pašvaldības budžetā 2026.gadam un finansējumu attiecināt uz 081129 uzskaites dimensijas kodu “ELFLA projekts “Sporta un aktīvās atpūtas centra "Mežinieki" attīstība" 1.kārta”. 
3. Lēmums stājas spēkā ar tā pieņemšanu.
